บทความนี้เกี่ยวกับพายุโซนร้อนในปี 2562 สำหรับพายุอื่นที่ชื่อเดียวกัน ดูที่ พายุปาบึก

**พายุโซนร้อนปาบึก** หรือ **พายุไซโคลนปาบึก** เป็นพายุกำลังอ่อนที่พัดเข้าคาบสมุทรมลายูในเดือนมกราคม พ.ศ. 2562 ทั้งยังเป็นพายุหมุนเขตร้อนที่เป็นพายุโซนร้อนเร็วที่สุดในมหาสมุทรแปซิฟิกตะวันตกเฉียงเหนือ และมหาสมุทรอินเดียเหนือ ก่อตัวขึ้นในวันสิ้นปีของปี พ.ศ. 2561 และมีกำลังอยู่ในช่วงต้นเดือนมกราคม พ.ศ. 2562 และเคลื่อนตัวลงสู่แอ่งมหาสมุทรอินเดียเหนือในช่วงท้าย ปาบึกเป็นพายุหมุนเขตร้อนลูกแรกที่ได้รับชื่อของฤดูพายุไต้ฝุ่นแปซิฟิก พ.ศ. 2562 และพายุไซโคลนมหาสมุทรอินเดียเหนือ พ.ศ. 2562 เริ่มต้นจากการเป็นพื้นที่ของอากาศแปรปรวนในเขตร้อนบริเวณทะเลจีนใต้ตอนล่างเมื่อวันที่ 28 ธันวาคม พ.ศ. 2561 จากนั้นระบบได้มีการจัดระเบียบเป็นพายุดีเปรสชันเขตร้อนในวันที่ 31 ธันวาคม หนึ่งวันให้หลัง ระบบได้ทวีกำลังแรงขึ้นเป็นพายุโซนร้อนและได้รับชื่อว่า ปาบึก ต่อมาพายุปาบึกพัดขึ้นฝั่งในภาคใต้ของประเทศไทย ก่อนจะพัดลงสู่อ่าวเบงกอลในแอ่งมหาสมุทรอินเดียเหนือ จากนั้นปาบึกได้อ่อนกำลังลงเป็นหย่อมความกดอากาศต่ำเขตร้อนที่หลงเหลือในวันที่ 7 มกราคม และสลายตัวลงในวันต่อมา

ปาบึกทำให้มีผู้เสียชีวิตทั้งหมด 10 คน และสร้างความเสียหายตามประมาณการรวม 157 ล้านดอลลาร์สหรัฐ (ประมาณ 5 พันล้านบาท) โดยในประเทศไทย มีผู้เสียชีวิตจำนวน 8 คน และสร้างความเสียหายทางเศรษฐกิจประมาณ 156 ล้านดอลลาร์สหรัฐ (ประมาณ 4.9 พันล้านบาท) และยังทำให้มีผู้เสียชีวิตในประเทศเวียดนามและมาเลเซียประเทศละหนึ่งคน

ประวัติทางอุตุนิยมวิทยา
-----------------------

แผนที่แสดงเส้นทาง และความรุนแรงของพายุตามมาตราส่วนแซฟเฟอร์–ซิมป์สัน  
ความรุนแรงของพายุ
**มาตราเฮอริเคนแซฟเฟอร์–ซิมป์สัน**
  พายุดีเปรสชันเขตร้อน (≤62 กม./ชม.)  

  พายุโซนร้อน (63–117 กม./ชม.)  

  พายุเฮอริเคนระดับ 1 (118–153 กม./ชม.)  

  พายุเฮอริเคนระดับ 2 (154–177 กม./ชม.)  

  พายุเฮอริเคนระดับ 3 (178–208 กม./ชม.)  

  พายุเฮอริเคนระดับ 4 (209–251 กม./ชม.)  

  พายุเฮอริเคนระดับ 5 (≥252 กม./ชม.)  

  พายุที่ไม่ทราบความเร็วลม

**ประเภทของพายุ**
● พายุหมุนเขตร้อน
■ พายุหมุนกึ่งเขตร้อน
▲ พายุหมุนนอกเขตร้อน / หย่อมความกดอากาศต่ำที่หลงเหลือ / รบกวนของเขตร้อน / ลมมรสุมพายุดีเปรสชั่นเขตร้อน

การแปรปรวนของอากาศในเขตร้อนก่อตัวขึ้นทางตอนใต้ของทะเลจีนใต้ในวันที่ 28 ธันวาคม พ.ศ. 2561 โดยรวมเข้ากับหย่อมความกดอากาศต่ำที่หลงเหลือของพายุดีเปรสชันเขตร้อน 35W ในวันที่ 30 ธันวาคม ภายใต้ลมเฉือนแนวตั้งกำลังแรง ทำให้หย่อมความกดอากาศต่ำยังคงไม่มีการจัดระเบียบจนวันที่ 31 ธันวาคม เมื่อทั้งกรมอุตุนิยมวิทยาญี่ปุ่นและศูนย์เตือนไต้ฝุ่นร่วมได้ปรับให้ระบบเป็นพายุดีเปรสชันเขตร้อน ส่วนกรมอุตุนิยมวิทยาได้ออกประกาศเรื่องพายุดีเปรสชันฉบับที่ 1 ในเวลา 16.00 น. โดยศูนย์เตือนไต้ฝุ่นร่วมได้ให้รหัสเรียกกับพายุว่า *36W* เป็นพายุลูกสุดท้ายอย่างไม่เป็นทางการของฤดูพายุไต้ฝุ่น พ.ศ. 2561 ต่อมาในเวลา 06.00 น. UTC (เวลา 13.00 น. ตามเวลาในประเทศไทย) วันที่ 1 มกราคม พ.ศ. 2562 กรมอุตุนิยมวิทยาญี่ปุ่นได้ปรับให้พายุดีเปรสชันเขตร้อนเป็นพายุโซนร้อนลูกแรกของฤดูพายุไต้ฝุ่น พ.ศ. 2562 และให้ชื่อว่า *ปาบึก* (*Pabuk*) โดยเป็นพายุที่เหนือกว่าพายุไต้ฝุ่นอลิซใน พ.ศ. 2522 และเป็นพายุโซนร้อนที่ก่อตัวเร็วที่สุดในมหาสมุทรแปซิฟิกตะวันตกเฉียงเหนือในสถิติ โดย ณ เวลานั้น ปาบึกอยู่ห่างจากนครโฮจิมินห์ ประเทศเวียดนามไปทางตะวันออกเฉียงใต้ 650 กม. และเคลื่อนตัวเลี้ยวไปทางตะวันตกอย่างช้า ๆ พร้อมการไหลเวียนระดับต่ำที่ศูนย์กลางที่เปิดออกเป็นบางส่วน

ภายใต้สภาพแวดล้อมที่ร่อแร่ คือ อุณหภูมิพื้นผิวน้ำทะเลที่อบอุ่น, มีการไหลออกที่ขั้วอย่างดีเยี่ยม แต่มีลมเฉือนแนวตั้งที่พัดแรง ทำให้ปาบึกพยายามเร่งการทวีกำลังแรงมากขึ้นเป็นเวลาสองวัน ก่อนที่จะเคลื่อนตัวเร่งไปทางตะวันตกเฉียงเหนือและเข้าสู่อ่าวไทยในวันที่ 3 มกราคม ซึ่งในอ่าวไทยเป็นบริเวณที่ลมเฉือนแนวตั้งพัดเบาลงและอ่อนลง ทำให้ปาบึกกลายเป็นพายุโซนร้อนลูกแรกที่พัดอยู่ในอ่าวนับตั้งแต่พายุหมุ่ยฟ้าในฤดูพายุไต้ฝุ่นแปซิฟิก พ.ศ. 2547 โดยที่เวลาขณะนั้น พายุปาบึกพยายามที่จะสร้างตาพายุขึ้น ซึ่งสามารถสังเกตได้ผ่านทางภาพถ่ายคลื่นไมโครเวฟ วันที่ 4 มกราคม กรมอุตุนิยมวิทยารายงานว่าปาบึกพัดขึ้นฝั่งที่อำเภอปากพนัง จังหวัดนครศรีธรรมราช ในเวลา 12.45 น. (05.45 UTC) แม้ว่าสำนักอุตุนิยมวิทยาอื่น ๆ จะชี้ว่าปาบึกจะพัดขึ้นฝั่งขณะมีกำลังสูงสุดในระหว่างเวลา 06.00 ถึง 12.00 UTC (13.00 ถึง 19.00 น. ตามเวลาในประเทศไทย) ทำให้ปาบึกกลายเป็นพายุโซนร้อนลูกแรกที่พัดขึ้นฝั่งในภาคใต้ของประเทศไทย นับตั้งแต่พายุลินดาเมื่อ พ.ศ. 2540 ไม่นานหลังจาก 12.00 UTC (19.00 น. ตามเวลาในประเทศไทย) กรมอุตุนิยมวิทยาญี่ปุ่นได้ออกคำแนะนำฉบับเต็มสำหรับปาบึกเป็นฉบับสุดท้าย เนื่องจากพายุได้เคลื่อนตัวออกจากแอ่งและเข้าสู่แอ่งมหาสมุทรอินเดียเหนือแล้ว

ไม่นานหลังจากที่ปาบึกพัดข้ามแอ่งไปแล้ว กรมอุตุนิยมวิทยาอินเดียได้ออกคำแนะนำฉบับแรกกับพายุ ทำให้ปาบึกกลายเป็นพายุไซโคลนลูกแรกของแอ่งที่ก่อตัวเร็วที่สุดเช่นกัน โดยเร็วกว่าพายุไซโคลนฮีบารูในปี พ.ศ. 2548 รวมถึงยังเป็นพายุไซโคลนลูกแรกของแอ่งที่มีชื่อที่ได้รับจาก RSMC โตเกียวด้วย ต่อมาอีกไม่กี่วัน ปาบึกยังคงเคลื่อนตัวไปทางตะวันตกเฉียงเหนืออย่างต่อเนื่อง ก่อนจะอ่อนกำลังลงเป็นหย่อมความกดอากาศต่ำกำลังแรงในวันที่ 7 มกราคม โดยหย่อมความกดอากาศต่ำที่หลงเหลือได้เลี่ยวไปทางตะวันออกเฉียงเหนือ และสลายตัวลงในวันที่ 8 มกราคม ตามลำดับ

ผลกระทบ
-------

ภาพถ่ายดาวเทียมแบบวงวนจาก EOSDIS ของนาซาแสดงช่วงชีวิตของปาบึก
### ประเทศเวียดนาม

ในประเทศเวียดนาม พายุโซนร้อนปาบึกทำให้มีผู้เสียชีวิตจำนวนหนึ่งคน และสร้างความเสียหายขึ้นในประเทศเวียดนามประมาณ 2.787 หมื่นล้านด่ง (1.2 ล้านดอลลาร์สหรัฐ หรือประมาณ 38 ล้านบาท)

### ประเทศไทย

ในประเทศไทยมีความเสียหายจากอุทกภัย และวาตภัยในช่วงกลางคืน ต้นไม้หักโค่นจำนวนมาก โดยพายุปาบึกทำให้มีผู้เสียชีวิตจำนวน 8 คนในประเทศไทย หนึ่งในนั้นเป็นนักท่องเที่ยวชาวรัสเซีย โดย 3 คนเสียชีวิตจากเศษที่ปลิวโดยลมและน้ำขึ้นจากพายุ ปาบึกทำให้เกิดความเสียหายในประเทศไทยประมาณ 5 พันล้านบาท (156 ล้านดอลลาร์สหรัฐ)

กรมป้องกันและบรรเทาสาธารณภัย ได้รายงานความเสียหายจากอิทธิพลของพายุโซนร้อนปาบึก ว่ามีพื้นที่ที่ได้รับผลกระทบรวม 18 จังหวัด 90 อำเภอ 407 ตำบล 2,635 หมู่บ้าน 133 ชุมชน ประชาชนได้รับผลกระทบ 212,784 ครัวเรือน 696,189 คน มีผู้เสียชีวิต 3 ราย สูญหาย 1 ราย
 และมีการอพยพประชาชนกว่า 31,665 คน ไปยังศูนย์อพยพชั่วคราว 123 แห่ง
รวมถึงการอพยพเคลื่อนย้ายเจ้าหน้าที่จาก 3 แท่นขุดเจาะแก๊สธรรมชาติในอ่าวไทย ได้แก่ แหล่งบงกช แหล่งบงกชใต้ และแหล่งอาทิตย์ กลับขึ้นฝั่งที่จังหวัดสงขลาในวันที่ 2 มกราคม

อิทธิพลของพายุโซนร้อนปาบึกก่อให้เกิดฝนตกหนักหลายพื้นที่ โดยปริมาณน้ำฝนสูงสุดที่วัดได้ ในวันที่ 3 มกราคม ที่อำเภอสะบ้าย้อย จังหวัดสงขลา มีปริมาณ 271.0 มิลลิเมตร ส่วนวันที่ 4 มกราคมวัดได้ที่ อำเภอพิปูน นครศรีธรรมราช 224.5 มิลลิเมตร
และวันที่ 5 มกราคม วัดได้ที่อำเภอสิชล 253.5 มิลลิเมตร และอำเภอเมืองชุมพร จังหวัดชุมพร 222.5 มิลลิเมตร

นอกจากนี้ยังมีรายงานคลื่นสูงและน้ำทะเลหนุนสูงเข้าสู่ชายฝั่งอ่าวไทยตอนบน ในพื้นที่จังหวัดตราด จันทบุรี ระยอง ชลบุรี สมุทรปราการ สมุทรสาคร และ สมุทรสงคราม

โดยข้อมูลเชิงอุตุนิยมวิทยาพบว่าในวันที่ 3 มกราคม ชายฝั่งภาคใต้ตั้งแต่จังหวัดพัทลุงลงไปมีความสูงคลื่น 3-5 เมตร ส่วนชายฝั่งบริเวณจังหวัดนครศรีธรรมราชและสุราษฎร์ธานี มีคลื่นสูงเพิ่มขึ้นเป็น 3-5 เมตร ในวันที่ 4 มกราคม จากนั้นในวันที่ 5 มกราคม ชายฝั่งตั้งแต่จังหวัดสงขลาลงไป มีคลื่นลดลงเหลือประมาณ 2-3 เมตร และต่อมาในวันที่ 6 มกราคม 2562 บริเวณชายฝั่งจังหวัดชุมพรและประจวบคีรีขันธ์ มีคลื่นสูง 2-4 เมตร

### ประเทศพม่า

ในประเทศพม่า มีรายงานต้นไม้หักโค่นและเสาไฟฟ้าล้มหลายพื้นที่ และทำให้มีไฟฟ้าดับเป็นบริเวณกว้าง

### ประเทศมาเลเซีย

ในประเทศมาเลเซีย ปาบึกทำให้มีผู้เสียชีวิตจำนวนหนึ่งคนจากการจมน้ำ

ดูเพิ่ม
-------

* สถานีย่อยพายุหมุนเขตร้อน

* พายุไต้ฝุ่นเกย์ (พ.ศ. 2532)
* พายุโซนร้อนกำลังแรงลินดา
* พายุโซนร้อนแฮเรียต
* พายุไซโคลนฟอร์เรสต์

อ้างอิง
-------

1. ↑  "97W INVEST". United States Naval Research Laboratory. 28 ธันวาคม 2018. เก็บจากแหล่งเดิมเมื่อ 1 มกราคม 2019. สืบค้นเมื่อ 1 มกราคม 2019.
2. ↑  "Tropical Depression 35W (Thirtyfive) Warning Nr 023". Joint Typhoon Warning Center. 30 ธันวาคม 2018. เก็บจากแหล่งเดิมเมื่อ 1 มกราคม 2019. สืบค้นเมื่อ 1 มกราคม 2019.
3. ↑  "WTPQ20 RJTD 310600 RSMC Tropical Cyclone Advisory". Japan Meteorological Agency. 31 December 2018. เก็บจากแหล่งเดิมเมื่อ 2019-01-01. สืบค้นเมื่อ 1 January 2019.
4. ↑  "ประกาศกรมอุตุนิยมวิทยา เรื่อง พายุ "ดีเปรสชัน" ฉบับที่ 1 (567/2561)" (PDF). Thai Meteorological Department. January 1, 2019. คลังข้อมูลเก่าเก็บจากแหล่งเดิม (PDF)เมื่อ January 1, 2019. สืบค้นเมื่อ January 1, 2019.
5. ↑  "Prognostic Reasoning for Tropical Depression 36W (Thirtysix) Warning Nr 001". Joint Typhoon Warning Center. 31 ธันวาคม 2018. เก็บจากแหล่งเดิมเมื่อ 1 มกราคม 2019. สืบค้นเมื่อ 1 มกราคม 2019.
6. ↑  "WTPQ20 RJTD 010600 RSMC Tropical Cyclone Advisory". Japan Meteorological Agency. 1 January 2019. เก็บจากแหล่งเดิมเมื่อ 2019-01-01. สืบค้นเมื่อ 1 January 2019.
7. ↑  "Prognostic Reasoning for Tropical Depression 36W (Thirtysix) Warning Nr 005". Joint Typhoon Warning Center. 1 มกราคม 2019. เก็บจากแหล่งเดิมเมื่อ 1 มกราคม 2019. สืบค้นเมื่อ 1 มกราคม 2019.
8. ↑  "JTWC/36W/#16/01-04 00Z Prognostic Reasoning". Joint Typhoon Warning Center. 4 January 2019. คลังข้อมูลเก่าเก็บจากแหล่งเดิมเมื่อ 2019-01-04. สืบค้นเมื่อ 6 January 2019.
9. ↑  ""พายุ "ปาบึก" (PABUK)" ฉบับที่ 18 วันที่ 4 มกราคม" (PDF). Thai Meteorological Department. 4 January 2019. คลังข้อมูลเก่าเก็บจากแหล่งเดิม (PDF)เมื่อ 6 January 2019. สืบค้นเมื่อ 6 January 2019.
10. ↑  "WTPQ20 RJTD 041200 RSMC Tropical Cyclone Advisory". Japan Meteorological Agency. 4 January 2019. เก็บจากแหล่งเดิมเมื่อ 2019-01-06. สืบค้นเมื่อ 6 January 2019.
11. ↑  "WTPQ30 RJTD 041200 RSMC Tropical Cyclone Prognostic Reasoning Reasoning No.18 for TS 1901 Pabuk (1901)". Japan Meteorological Agency. 4 January 2019. เก็บจากแหล่งเดิมเมื่อ 2019-01-06. สืบค้นเมื่อ 6 January 2019.
12. ↑  "Tropical Cyclone Advisory Bulletin No. 1" (PDF). India Meteorological Department. 4 มกราคม 2019. เก็บ (PDF)จากแหล่งเดิมเมื่อ 6 มกราคม 2019. สืบค้นเมื่อ 6 มกราคม 2019.
13. ↑  "Bão số 1 áp sát miền Tây: Sập nhà, 1 người chết" (ภาษาเวียดนาม). VietNamNet. January 4, 2019. สืบค้นเมื่อ January 4, 2019.
14. ↑  Trương, Huyền (January 6, 2019). "Hậu quả do bão số 1: Còn 2 người mất tích, thiệt hại ước tính 30 tỷ đồng" (ภาษาเวียดนาม). Báo Kinh Tế Đô Thị. สืบค้นเมื่อ January 6, 2019.
15. ↑  Kocha Olarn (5 January 2019). "Storm kills 3 in Thailand, moves into Andaman Sea". Cable News Network. สืบค้นเมื่อ 7 May 2019.
16. ↑  "Thai preparedness limits Pabuk damage". The Thaiger. January 11, 2019. สืบค้นเมื่อ January 11, 2019.
17. ↑  Panpetch, Sumeth (January 3, 2019). "Thailand braces for powerful storm at southern beach towns". Associated Press. สืบค้นเมื่อ January 4, 2019.
18. ↑  "Tropical Storm Pabuk Strikes Thailand's Resort Islands". The New York Times. 4 January 2019. สืบค้นเมื่อ 7 May 2019.
19. ↑  Nguyen, Anuchit (4 January 2019). "Thai Tropical Storm Weakens After Thrashing Southern Region". Bloomberg. สืบค้นเมื่อ 5 January 2019.
20. ↑  "ปภ.สรุปพายุ"ปาบึก"เสียหาย 18 จังหวัด สังเวย 3 ศพ" เก็บถาวร 2019-09-10 ที่ เวย์แบ็กแมชชีน หมวดข่าว:ในประเทศ วันที่ 06 ม.ค. 62 เวลา 17:32:00 น.
21. ↑  "อพยพ จนท.แท่นขุดเจาะกลางอ่าวไทยขึ้นฝั่งหนีพายุปาบึก"สำนักข่าวไทย พีบีเอส 2 มกราคม 2562
22. ↑  ""บันทึกเหตุการณ์น้ำท่วมจากอิทธิพลของพายุโซนร้อน "ปาบึก" (PABUK)"". คลังข้อมูลเก่าเก็บจากแหล่งเดิมเมื่อ 2020-08-11. สืบค้นเมื่อ 2021-01-04.
23. ↑  "สรุปพิษ "พายุปาบึก" กระทบ 18 จังหวัด เกือบ 7 แสนคน หลายพื้นที่ยังมีน้ำไหลหลาก"ผู้จัดการออนไลน์ เผยแพร่: 6 ม.ค. 2562 15:32
24. ↑  "罔顧「帕布」風暴來襲警報2男子冒險出海遇巨浪釀1死" (ภาษาจีน). Oriental Daily News. January 4, 2019. สืบค้นเมื่อ January 4, 2019.

| * ด
* ค
* ก
พายุหมุนเขตร้อนของฤดูพายุไต้ฝุ่นแปซิฟิก พ.ศ. 2562 |
| --- |
|  | 

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| TS | ปาบึก | TD | อามัง | VTY | หวู่ติบ | TD | เชเดง | TD | ลูกที่ 5 | TD | ลูกที่ 6 | TD | ลูกที่ 7 | TS | เซอปัต |
| TD | ลูกที่ 9 | TD | เอไก | TS | มูน | TS | ดานัส | TD | โกริง | TS | นารี | TS | วิภา | TY | ฟรานซิสโก |
| VTY | เลกีมา | VSTY | กรอซา | TD | ลูกที่ 19 | TD | ลูกที่ 20 | TD | ลูกที่ 21 | STS | ไป๋ลู่ | TS | โพดุล | TS | คาจิกิ |
| VSTY | เหล่งเหล่ง | TD | ลูกที่ 26 | VSTY | ฟ้าใส | TD | ลูกที่ 28 | TD | ลูกที่ 29 | TD | แมริลิน | TS | เผ่ย์ผ่า | TD | ลูกที่ 32 |
| TY | ตาปะฮ์ | TD | ลูกที่ 34 | VSTY | มิแทก | TD | ลูกที่ 36 | VTY | ฮากีบิส | TY | นอกูรี | VTY | บัวลอย | TD | ลูกที่ 40 |
| STS | แมตโม | VTY | หะลอง | TY | นากรี | VSTY | เฟิงเฉิน | TY | คัลแมกี | STS | ฟงวอง | VSTY | คัมมูริ | TD | ลูกที่ 48 |
| TD | ลูกที่ 49 | TY | ฟานทอง |

 |
| 
* **สถานีย่อย สถานีย่อย**

 |

| * ด
* ค
* ก
พายุหมุนเขตร้อนของฤดูพายุไซโคลนมหาสมุทรอินเดียเหนือ พ.ศ. 2562 |
| --- |
|  | 

|  |  |  |  |  |  |
| --- | --- | --- | --- | --- | --- |
| CS | ปาบึก | ESCS | ฟานี | VSCS | วายุ |

 |
| 
* **สถานีย่อย สถานีย่อย**

 |